Lès 1: E kreador ta papia.
A. E Kreador ta papia den e Hòfi di Edén.
1. Genesis 1:26-27 Ki kombersashon a tuma lugá durante kreashon di e famia humano?
2. Ki palabranan nos Kreador a papia ku Adam den Hòfi di Eden promé ku kreashon di Eva? Genesis 2:8, 15-18
3. Kuantu tempu nos Kreador tabatin deseo di hiba kòmbersashonnan kara-kara ku e famia humano?
4. Ki suseso a interumpí e komunikashon kara-kara e? Genesis 3:1-8
5. Kon SEÑOR Dios a yega serka nos promé mayornan despues ku nan a skucha e mentiranan di Satanas i a desobedesé nan Kreado? Genesis 3:9
6. Kiko esaki ta bisa bo tokante e karakter di nos Kreador? 2 Pedro 3:9, Jeremias 29:11-13, etc.
B. E Kreador ta papia despues di e Hòfi di Edén.
1. Kiko tabata e resultadonan di nos promé mayornan su desobedensia kontra nan Kreador? Genesis 3:16-24
2. Ki ehèmpelnan nos por haña den e Skritura di nos Kreador papiando direktamente ku miembronan di e famia humano despues ku nos promé mayornan a ser ekspulsá for di e Hòfi di Edén?
a. Papiando ku Kain - Génesis 4:1-15 Kiko nos por siña tokante nos Kreador for di Su interakshon ku Kain?
b. Papiando ku Noe - Génesis 6:13-14,17-18, 9:1 Kiko nos por siña tokante nos Kreador for di su interakshon ku Noe?
c. Papiando ku Abraham - Genesis 12:1-3
d. Papiando ku Moises – Eksodo 33:7-11
e. Otro ehèmpelnan?
C. E Kreador ta papia pa medio di profetanan di Dios.
1. Kon nos Kreador a sigui komuniká ku e famia humano ounke piká a separá nos for di komunion kara-kara kunE? Hebreonan 1:1, Amos 3:7, Numbernan 12:6
2. Kon e profetanan aki a komuniká e revelashonnan ku nan a risibí? 2 Pedro 1:21
3. Ken ta algun profeta bon konosí di Dios? (nos lo ta studiando tokante nan den e seri aki)
4. Kua tabata e komunikashon di mas kompleto entre nos Kreador i e famia humano? Hebreonan 1:2-3, Juan 1:14, Juan 14:9-10
5. Kua bèrdat tokante nos Kreador bo ta mira revelá mas kla den e bida i siñansanan di Hesus?
6. Ki parábola di Hesus ta rekordá nos ku Dios ke rekonektá ku nos den nos kondishon pèrdí? Lukas 15:11-24, 25-32
7. Ki dia bo a bin realisá ku Dios kier a komuniká ku bo personalmente?
